มีอาการจุกแน่นท้องและรู้สึกปวดแบบชาๆ+ไอ+คลื่นไส้อาเจียนร่วมด้วยเป็นบางครั้ง
สวัสดีค่ะ การคลำได้ก้อนที่ท้องด้านขวาใต้สะดือ หากเป็นก้อนบริเวณผิวหนัง ก็อาจเป็นก้อนถุงน้ำ หรือก้อนเนื้อชนิดต่างๆ ของผิวหนังและเนื้อเยื่อใต้ผิวหนังได้ ซึ่งควรไปพบแพทย์เพื่อรับการตรวจวินิจฉัยค่ะแต่หากไม่ได้คลำได้เป็นก้อนที่ผิวหนังด้านนอก แต่ต้องกดลงท้องไป จึงคลำได้ก้อน ก็อาจเกิดจากสาเหตุ เช่น เป็นลำไส้ที่โป่งพองจากการมีแก๊สในทางเดินอาหารมาก หรือเกิดจากมีก้อนถุงน้ำ (ซีสต์) หรือก้อนเนื้องอกชนิดต่างๆ ในช่องท้องก็ได้ ดังนั้น หากคลำได้เป็นก้อนในช่องท้องจริง หรือไม่แน่ใจ ก็ควรไปพบแพทย์เพื่อตรวจวินิจฉัยค่ะสำหรับอาการจุกแน่นท้อง ไอ คลื่นไส้ อาเจียน อาจเกิดจาก- การมีท้องอืด ซึ่งอาจทำให้ท้องโต แข็ง คลำได้เหมือนเป็นก้อนได้- มีนิ่วในถุงน้ำดี มักทำให้ปวดท้องแบบบิดหรือแน่นใต้ชายโครงขวา อาการปวดจะเกิดขึ้นเป็นพักๆ ซึ่งในแต่ละครั้ง จะมีอาการปวดนานประมาณ 15-30 นาที และจะทุเลาไปเอง นอกจากนี้ อาจมีอาการท้องอืด เรอบ่อย คลื่นไส้ เป็นต้น- โรคกระเพาะอาหารอักเสบ แผลในกระเพาะอาหาร- การมีท้องผูก- มีก้อนเนื้องอกหรือมะเร็งของอวัยวะต่างๆ ภายในช่องท้องในเบื้องต้น ก็ควรเลือกทานอาหารที่ย่อยง่าย ไม่ทานอาหารรสจัด ไม่ทานและกลืนเร็ว ไม่ทานอาหารครั้งละปริมาณมากเกินไป ไม่ดื่มน้ำอัดลม อัดแก๊สต่างๆ รวมถึงชา กาแฟ โกโก้ แอลกอฮอล์ เป็นต้น หากอาการไม่หายไป ก็ควรไปพบแพทย์เพื่อตรวจรักษาค่ะ